Райнер Мария Рилке
Песен на жените до поета

Превод от немски: Ана Александрова, —

chitanka.info

Виж, всичко се разлиства: Тъй и ние —

защото сме блаженството познато.

То — кръв и мрак — във зверовете вие,

в нас кряска, вкоренено в сетивата

подобно на душа. По теб крещи,

но ти със поглед само ни докосваш

като пейзаж: без жажда, с нежна кроткост,

и затова си мислим: ти не си

избран и позован! Но кой изрече

че бихме от копнеж по теб загинали!

Ще бъдем ли за някого повече?

Безкрайността без теб ще ни отмине ли?…

Но съществувай, да те чуваме, о глас,

легенди сътворил за нас!

Издание: сп. „Пламък“, брой 9–10, 01.09.2002

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.